ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՕՐԵՆՔԸ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

# Հայաստանի Հանրապետության 2016 թվականի հոկտեմբերի 4-ի հարկային օրենսգրքի (այսուհետ՝ Օրենսգիրք) 59-րդ հոդվածի 6-րդ մասը շարադրել հետևյալ խմբագրությամբ.

«Անհատ ձեռնարկատեր և նոտար չհանդիսացող ֆիզիկական անձինք չեն համարվում ԱԱՀ վճարողներ, սակայն պարտավոր են Օրենսգրքով սահմանված կարգով, չափով և ժամկետ­ներում հաշվարկել և պետական բյուջե վճարել ներքոնշյալ գործառնություններից առաջացող ԱԱՀ-ի գումարները, եթե՝

1. նրանք ԵՏՄ անդամ պետություններից Հայաստանի Հանրապետության տարածք են ներ­մուծում ապրանքներ, որոնց ներմուծումը «Մաքսային կարգավորման մասին» օրենքի համա­ձայն համարվում է ձեռնարկատիրական գործունեության նպա­տակով իրականացվող ներմու­ծում,
2. նրանք ԵՏՄ անդամ չհանդիսացող պետություններից Հայաստանի Հանրա­պետու­թյուն են ներմուծում ապրանքներ, որոնց ներմուծումը «Մաքսային կարգավորման մասին» օրենքի համաձայն համարվում է ձեռնարկատիրական գործու­նեու­թյան նպատակով իրականացվող ներմուծում, և որոնց ներմուծման դեպքում «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմա­նագրի հավելվածով հաստատված՝ Եվրասիական տնտեսական միության մաքսային օրենս­գրքին համապատասխան կիրառվում են միագումար մաքսային վճարի ձևով գանձվող մաքսա­տուր­քեր և հարկեր,
3. մշտական հաստատություն չունեցող ոչ ռեզիդենտ ֆիզիկական անձինք իրակա­նացնում են ԱԱՀ-ով հարկման օբյեկտ համարվող` ապրանքների ներմուծման գործառ­նություններ:»:

# Օրենսգիրք 64-րդ հոդվածի 2-րդ մասի 41-րդ, 42-րդ և 43-րդ կետերում «անձնա­կան օգտագործման գույքի» բառերը փոխարինել «անձ­նա­կան օգտագործման ապրանքի» բառերով:

# Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։